Ketoj

Ketoj () je neobývaný ostrov strednej skupiny ruských Kurilských ostrovov. Administratívne patrí do ruskej Sachalinskej oblasti. Ostrov vytvoril rovnomenný stratovulkán.

 Geografia 
Ostrov má okrúhly tvar, keďže je ako celé súostrovie vulkanického pôvodu. Pozdĺž rovnobežky má šírku 10 km a pozdĺž poludníku 9 kilometrov. Rozloha ostrova činí 73 km². Najvyšším bodom je vrch Ketoj (1 166 m n.m.). Na ostrove sa nachádza činná sopka Pallasa (990 m). V strede ostrova sa nachádza jazero Malachitovoje, ktorého vody zaplavili kalderu o šírke okolo 1,6 km a hĺbke 110 metrov, z ktorého vyteká vodný tok Stočnyj.Komplexná expedícia na Kurilské ostrovy (r. 2006), Vestník DVO RAN. 2007 Hladina jazera leží v nadmorskej výške 667 m n.m. 

V kaldere sopky Pallasa sú vody jazera Glazok, širokého cca 300 metrov a hlbokého 40 m. Na severe ostrova sa nachádza vodopád Kaskad. 

Ostrov je oddelený prielivom Rikorda оd ostrovov Ušišir, nachádzajúcich sa 26 km severovýchodne, a prielivom Diany — od ostrova Simušir, nachádzajúceho sa 20 km juhozápadným smerom.

 Referencie 

 Iné projekty 

 Externé odkazy 
 Opis ostrova, mapa, fotografie 
 Sopka Ketoj na Global Volcanism Program  
 Zdroj 

Kategória:Kurilské ostrovy